《睦州》
宋代·张伯玉

千家楼阁丽朝晖，人到于今说钓矶。
雨后数峰骄欲斗，春来两钓活如飞。
高吟多谢沈家令，中酒长怜杜紫微。
更爱严城无锁处，白云摇漾去还归。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。